Gwiana, pe a-wechoù Gwian (Gwiyan pe Lagwiyan pe La Gwiyann e kreoleg, (La) Guyane e galleg hag ent-ofisiel), a zo ur vro eus tu biz Suamerika, a-hed ar Meurvor Atlantel.  E dalch Frañs emañ-hi. Un departamant tra-mor eo (DOM), hag evel holl DOMoù Frañs eo ivez ur rannvro.  Unan eus seizh rannvro dreistdiavaez Unaniezh Europa eo ivez.  Graet e vez alies Gwiana chall pe Gwiana Frañs anezhi evit he dishañvalout diouzh ar pezh a oa Gwiana Vreizh-Veur gwechall (bremañ Guyana), Gwiana an Izelvroioù (bremañ Surinam), ha Gwiana Venezuela, ur rannvro eus Venezuela anvet Guayana.